פה. אתם רוצים שאני אספר בשביל הפרוטוקול? שיהיה. קינן הרי התגורר באיזה בית איפשהו בהרצליה, ומישהו הצליח לגלות איפה הוא גר. הרוצחים הגיעו אליו הביתה אני חושבת בסביבות אחת בלילה.  הוא תעד את הכל. כשהרוצחים פרצו אליו אזעקה הופעלה והוא התעורר, ברגע שקם מהמיטה הוא כיבה את הרעש כדי שמצלמה שהתקין אצלו בבית תקלוט את השיחה. הוא ראה את האקדח המכוון אליו וצעק "אבל להפסיק לעשן סמים ולשתות אני בטוח שאתם לא יכולים, בניגוד אלי!" הרוצחים ירו בו חמש פעמים ועזבו את הבית. יום אחרי זה הופיע הרצח בכל החדשות בכל הרשתות בארץ ובהרבה מאוד רשתות בעולם, זה היה סקופ אדיר הרי. ואני ניסיתי לחשוב על העניין ולא הצלחתי להבין. אני פשוט לא הצלחתי להבין מה לעזאזל קורה אצלי בחיים! והדבר היחידי שחשבתי עליו זה על החוצפה של הבן זונה, להגיד את הדברים האלה, נמאס לי מזה שהוא חושב שכולם נחותים ממנו, רציתי להוכיח לו שיכול להיות שהוא טועה, אפילו שהוא מת, יכול להיות שהוא טועה! אז הצטרפתי אליכם, ואני רוצה להוכיח שהוא טועה, אז תעזרו לי. בבקשה. -הועבר מדו"ח מכון גמילה אלקיים למכון פסיכיאטרי 'אוגד' אל דו"ח מחקר בנושא: קינן לאזל ומפעלו